Upes delta

Delta ir upes nogulu radīts un upes atteku saposmots līdzenums upes grīvā (ietekas vietā).Anita Biseniece. Kontinentu ģeogrāfija 7. klasei. Zvaigzne ABC, 2007, 210. lpp. No upes sanešiem sastāvoša trīsstūrveida zemiene pirms upes ietekas, kurā ir daudz nelielu zaru. 

Delta veidojas tāpēc, ka upes straumes ātrums lejtecē samazinās, straume ir ļoti lēna, ūdens ir stāvošs un upes saneši tad nosēžas upes dibenā un pamazām krājas, kamēr tie sasniedz ūdens līmeni un nobloķē upei ceļu. Tad upe ir spiesta meklēt sev citu ceļu ietekai. Ar laiku arī tas aizdambējas un tā veidojas arvien jauni un jauni ceļi. Beigās izveidojas liela delta ar daudziem šādiem zariem. Deltas veidojas tikai ļoti lielām upēm, jo mazajām upēm straume ir pietiekami ātra, lai saneši nevarētu nosēsties. 

Garu un ūdeņainu upju deltas var sasniegt pat gigantiskus izmērus:
 Amazones delta — 100 000 km2;
 Ļenas delta — 28 500 km2; 
 Volgas delta — 19 000 km2; 
 Nīlas delta — 24 000 km2; 
 Gangas delta — 105 600 km2.

 Atsauces 

 Ārējās saites 

Kategorija:Upes
Kategorija:Mitrāji